CELEX: 32008R0166
Language: lv
Date: 2008-02-22 00:00:00
Title: Komisijas Regula (EK) Nr. 166/2008 ( 2008. gada 22. februāris) par atļauju jaunā veidā lietot preparātu Bacillus cereus var. toyoi ( Toyocerin) kā barības piedevu (Dokuments attiecas uz EEZ)

23.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 50/11
            
         
      KOMISIJAS REGULA (EK) Nr. 166/2008
   (2008. gada 22. februāris)
   par atļauju jaunā veidā lietot preparātu Bacillus cereus var. toyoi (Toyocerin) kā barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam bija pievienotas vajadzīgās ziņas un dokumenti atbilstīgi Regulas (EK) Nr. 1831/2003 7. panta 3. punktam.
            
         
               (3)
            
            
               Pieteikums attiecas uz atļauju jaunā veidā lietot mikroorganismu preparātu Bacillus cereus var. toyoi NCIMB 40112/CNCM I-1012 (Toyocerin) kā barības piedevu gaļas tītariem, to iekļaujot piedevu kategorijā “zootehniskās piedevas”.
            
         
               (4)
            
            
               Ar Komisijas Regulu (EK) Nr. 256/2002 (2) minēto mikroorganismu preparātu pastāvīgi atļāva lietot sivēnmātēm un līdz 2 mēnešiem veciem sivēniem, ar Komisijas Regulu (EK) Nr. 1453/2004 (3) – sivēniem un nobarojamām cūkām, ar Komisijas Regulu (EK) Nr. 255/2005 (4) – gaļas liellopiem un ar Komisijas Regulu (EK) Nr. 1200/2005 (5) – gaļas trušiem un gaļas cāļiem.
            
         
               (5)
            
            
               Iesniedza jaunus datus, lai pamatotu pieteikumu atļaujai lietot preparātu gaļas tītariem. Eiropas Pārtikas nekaitīguma iestāde (“iestāde”) 2007. gada 19. septembra atzinumā secināja, ka mikroorganismu preparāts Bacillus cereus var. toyoi NCIMB 40112/CNCM I-1012 (Toyocerin) kaitīgi neietekmē patērētājus, lietotājus vai vidi (6). Saskaņā ar šo atzinumu minētā preparāta lietošana kaitīgi neietekmē šo dzīvnieku papildu kategoriju un tas efektīvi uzlabo svara pieaugumu, barības uzņemšanas spēju un barības izlietojumu. Iestāde neuzskata, ka būtu vajadzīga īpaša prasība veikt uzraudzību pēc pārdošanas. Atzinumā pārbaudīja arī ziņojumu par barībā lietotās piedevas analīzes metodi, ko iesniedza ar Regulu (EK) Nr. 1831/2003 izveidotā Kopienas references laboratorija.
            
         
               (6)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj lietot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 22. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 41, 13.2.2002., 6. lpp. Regulā grozījumi izdarīti ar Regulu (EK) Nr. 1143/2007 (OV L 256, 2.10.2007., 23. lpp.).
   
      (3)  OV L 269, 17.8.2004., 3. lpp.
   
      (4)  OV L 45, 16.2.2005., 3. lpp.
   
      (5)  OV L 195, 27.7.2005., 6. lpp. Regulā grozījumi izdarīti ar Regulu (EK) Nr. 1445/2006 (OV L 271, 30.9.2006., 22. lpp.).
   
      (6)  Zinātnisks atzinums, ko sniegusi zinātnes ekspertu grupa piedevu un produktu vai dzīvnieku barībā lietoto vielu jautājumos, par Toyocerin (Bacillus cereus var. toyoi) kā barības piedevas tītariem nekaitīgumu un iedarbīgumu. Pieņemts 2007. gada 19. septembrī, The EFSA Journal (2007) 549, 1.–11. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg barības maisījuma ar 12 % mitruma saturu
               
            
                  Zootehnisko piedevu kategorija. Funkcionālā grupa: zarnu floras stabilizatori
               
            
                  4b1701
               
               
                  
                     Rubinum
                  
               
               
                  
                     Bacillus cereus var. toyoi
                  
                  NCIMB 40112/CNCM I-1012
                  (Toyocerin)
               
               
                  
                               
                           
                           
                              Piedevas sastāvs:
                              
                                 Bacillus cereus var. toyoi preparāts, kas satur vismaz 1 × 1010 KVV/g piedevas
                           
                        
                               
                           
                           
                              Aktīvās vielas raksturojums:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Analīzes metode (1)
                              
                              Skaitīšanas metode, kurā izmanto triptonsojas agaru kopā ar iepriekš termiski apstrādātiem piedevu paraugiem, un identifikācija, izmantojot lauka gēla elektroforēzi (PFGE).
                           
                        
               
                  Gaļas tītari
               
               
                  —
               
               
                  0,2 × 109
                  
               
               
                  1 × 109
                  
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Drošībai, strādājot ar preparātu, lietot aizsargbrilles un cimdus.
                           
                        
                              3.
                           
                           
                              Var izmantot barības maisījumā, kas satur atļautos kokcidiostatus: monenzīnnātriju, lazalocīdnātriju, robenidīnu, halofuginonu, diklazurilu, maduramicīna amoniju.
                           
                        
               
                  2018. gada 14. marts
               
            
         (1)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives